b'\n_START_ARTICLE_\nPolaron\n_START_PARAGRAPH_\nPolar\xc3\xb3n je kvazidelec, ki je sestavljen iz elektri\xc4\x8dnega naboja in spremljajo\xc4\x8dega polja polarizacije. Polaroni igrajo veliko vlogo v teoriji defomacij kristala._NEWLINE_Teorijo polaronov sta razvila ruski fizik Lev Davidovi\xc4\x8d Landau (1908 -1968) in ukrajinski fizik Solomon Isakovi\xc4\x8d Pekar._NEWLINE_Ko se elektroni gibljejo skozi ionski kristal, ustvarja v svoji okolici elektri\xc4\x8dno polje in s tem polarizacijo. Elektron odbija enako nabite ione in privla\xc4\x8di nasprotno nabite. Ta polarizacija se giblje skupaj z elektronom. Kristalna mre\xc5\xbea pa s tem zavira potovanje elektrona. Polaronu lahko pripi\xc5\xa1emo tudi spin. Dva bli\xc5\xbenja polarona nimata spina. Imenujemo ju bipolaron._NEWLINE_Polarone ne ustvarjajo samo elektroni ampak tudi protoni, devteroni in mioni. V magnetnih kristalih se opazijo tudi magnetni polaroni._NEWLINE_Polaron spada med fermione (spin je enak , ,\xe2\x80\xa6). Ne smemo ga zamenjavati s kvazidelcem polaritonom, ki pa je bozon (spin je celo\xc5\xa1tevil\xc4\x8den)._NEWLINE_Pojem polarona lahko raz\xc5\xa1irimo \xc5\xa1e na druge oblike. Med znanimi so akusti\xc4\x8dni, piezoelektri\xc4\x8dni, elektronski, vezani, ujeti in molekularni polaroni ter \xc5\xa1e mnogi drugi. Posebno zanimivi so bipolaroni in mnogopolaronski sistemi.  Ta vrsta polarona igra pomenbno vlogo v superprevodnosti. Novo podro\xc4\x8dje, ki je zanimivo, je podro\xc4\x8dje polprevodni\xc5\xa1kih nanostruktur.'